wickkiey/tamil-wikipedia-chunked huggingface dataset:
# உலுன் தானு பத்தூர் கோயில்

**உலுன் தானு பத்தூர் கோயில்** (ஆங்கிலம்: *Pura Ulun Danu Batur*; *Pura Batur*; பாலினியம்; இந்தோனேசியம்: *Pura Ulun Danu*) என்பது இந்தோனேசியா, பாலி தீவில் உள்ள ஓர் இந்து பாலி கோயில் ஆகும். பாலி தீவின் மிக முக்கியமான கோயில்களில் ஒன்றாக அறியப்படும் இந்தக் கோயில், பாலி தீவின் நல்லிணக்கத்தையும் உறுதித் தன்மையையும் பேணி வருவதாக நம்பப்படுகிறது.  
உலுன் தானு பத்தூர் கோயில், பாலி மக்களின் சமய நம்பிக்கையில் வடக்குத் திசையைக் குறிக்கிறது; மேலும் இந்தக் கோயில், விஷ்ணு .கடவுளாருக்கும்; பாலியின் மிகப்பெரிய ஏரியான பத்தூர் ஏரியின் உள்ளூர் தெய்வமான தேவி தானுவிற்கும் கட்டபட்டுள்ளது.  
அசல் கோயில் வளாகம் 1926-ஆம் ஆண்டு பத்தூர் எரிமலை வெடிப்பினால் அழிக்கப்பட்டது. அதைத் தொடர்ந்து, அந்தக் கோயில் வேறு இடத்திற்கு மாற்றப்பட்டு மீண்டும் கட்டப்பட்டது. 2012-ஆம் ஆண்டு யுனெஸ்கோவால் உலக பாரம்பரிய தளமாகப் பட்டியலிடப்பட்டது.
# உலுன் தானு பத்தூர் கோயில்

## பொது

பத்தூர் கிராமம் பத்தூர் மலையின், எரிமலைப் பெருவாய் பகுதிக்கு அருகில் அமைந்துள்ளது. இந்தக் கிராமம் மூன்று நிர்வாகப் பிரிவுகளாகப் பிரிக்கப்பட்டுள்ளது.  
பத்தூர் உத்தாரா (வடக்கு); பத்தூர் தெங்கா (நடுப்பகுதி); மற்றும் பத்தூர் செலாத்தான் (தெற்கு) என மூன்று பிரிவுகள் உள்ளன. கிராமவாசிகளில் பெரும்பாலோர் உழவர்கள், கைவினைஞர்கள், வணிகர்கள், அரசு ஊழியர்கள்; மற்றும் சுற்றுலாத்துறை சார்ந்தவர்கள் ஆவார்கள்.
# உலுன் தானு பத்தூர் கோயில்

## வரலாறு

புரா பத்தூர் அல்லது புரா உலுன் தானு எனும் உலுன் தானு பத்தூர் கோயில் முதன்முதலில் 17-ஆம் நூற்றாண்டில் நிறுவப்பட்டது. இந்தக் கோயில், விஷ்ணு .கடவுளாருக்கும்; பாலியின் பெரிய ஏரியான பத்தூர் ஏரியின் தெய்வமான தேவி தானுவிற்கும் கட்டபட்டுள்ளது.  
பாலியின் மிகப்பெரிய ஏரியான பத்தூர் ஏரி, பாலியின் வேளாண்மைக்கு முதன்மை நீர் ஆதாரமாகவும்; பாலி தீவில் மிகவும் முக்கியத்துவம் வாய்ந்ததாகவும் கருதப்படுகிறது.  
1917-ஆம் ஆண்டு பத்தூர் மலை வெடிப்பதற்கு முன்பு, பத்தூர் கோயிலும் மற்றும் பத்தூர் கிராமமும்; பத்தூர் மலையின் தென்மேற்கு அடிவாரத்தில் அமைந்திருந்தன. 1917-ஆம் ஆண்டு நிகழ்ந்த எரிமலை வெடிப்பின் கற்குழம்பு ஆயிரக்கணக்கான உயிரிழப்புகளை ஏற்படுத்தியது.
# உலுன் தானு பத்தூர் கோயில்

## வரலாறு

### பத்தூர் மலை வெடிப்பு

அழிவுகள் நட்ந்த போதிலும், கருப்பு கற்குழம்புகளின் சரிவு, உலுன் தானு பத்தூர் கோயிலின் வாயில்களில் வரை வந்து நின்றது. கோயிலை அடைவதற்கு முன்பே எரிமலைக்குழம்பு நின்றதால், பாலி மக்கள் அதை ஒரு நல்ல சகுனமாகக் கருதி அப்பகுதியில் தங்க முடிவு செய்தனர்.  
ஏப்ரல் 21, 1926 அன்று, பத்தூர் மலை மீண்டும் வெடித்தது; இந்த முறை காராங் அன்யார் கிராமம் முழுவதையும் அழித்தது. கற்குழம்பு கோயிலை நோக்கி முன்னேறி, கிட்டத்தட்ட முழு வளாகத்தையும் மூடியது. கிராமம் அழிபட்டு, 1,500 கிராமவாசிகள் இறந்த போதிலும், பத்தூர் கோயிலின் 11 அடுக்கு பிரதான கோயில் மட்டும் தப்பித்தது. வெடிப்பின் போது பத்தூர் மலையைச் சுற்றியுள்ள பகுதி, மக்கள் வசிக்கத் தகுதியற்றதாக அறிவிக்கப்பட்டதால் காராங் அன்யார் கிராம மக்கள் இடம்பெயர வேண்டியிருந்தது.
# உலுன் தானு பத்தூர் கோயில்

## அமைப்பு

உலுன் தானு பத்தூர் கோயில் ஒன்பது வெவ்வேறு துணைக் கோயில்களைக் கொண்டுள்ளது. மொத்தம் 285 சன்னதிகள் மற்றும் மண்டபங்களைக் கொண்டுள்ளது. நீர், வேளாண்மை, புனித நீரூற்றுகள், கலை, கைவினைப் பொருட்கள் ஆகியவற்றின் தெய்வங்களுக்கு அர்ப்பணிக்கப்பட்டு உள்ளன.  
பிரதான கோயிலான பெனராத்தான் அகோங் பத்தூர் கோயில் *(Pura Penataran Agung Batur)* ஐந்து முக்கிய முற்றங்களைக் கொண்டுள்ளது.
# சோபா சுரேந்திரன்

**சோபா சுரேந்திரன்** (பிறப்பு 1974) இந்திய அரசியல்வாதி ஆவார். இவர் கேரள மாநிலத்தை சார்ந்தவர். பல்வேறு சமூக மற்றும் அரசியல் பிரச்சினைகளில் பங்கேற்றதற்காக அவர் பரவலாக அங்கீகாரத்தை பெற்றவர். இவர் பாஜக மகிளா மோர்ச்சா மாநிலத் தலைவராக பணியாற்றியுள்ளார். இவர் சென்னை எண்ணெய் சுத்திகரிப்பு ஆலை இயக்குநர்கள் குழுவிலும் பணியாற்றுகிறார்.
# வரைவு:மார்க்சிய காந்தி

**மார்க்சிய காந்தி** என்பவர் இந்தியாவின் முதல் தொழில்முறை பெண் கல்வெட்டு ஆய்வாளர்  
1989 ஆம் ஆண்டு "தமிழக வரலாற்றில் அதியர் மரபு" என்ற ஆய்வு கட்டுரையை சமர்பித்து முனைவர் பட்டம் பெற்றார். இந்த ஆய்வு தொகுப்பு நூல் வடிவில் வெளிவந்தது.
# வரைவு:மார்க்சிய காந்தி

## பணி

1972ஆம் ஆண்டில் பழம்பொருள்கள் பதியும் திட்டம் தமிழகத் தொல்லியல் துறை<nowiki/>யில் அமுலுக்கு வந்தது. அந்தப் பட்டயப் படிப்பில் எட்டு பேர் தேர்ந்தெடுக்கப்பட்டனர். அவர்களுள் படிப்பை முடித்து பணியில் சேர்ந்த ஒரே பெண்மணி  
தமிழ்நாடு அரசு தொல்லியல் துறை பதிப்பித்த தமிழ்நாட்டுக் கல்வெட்டுகள் தொகுதி- I (விழுப்புரம் மாவட்டம்), தமிழ்நாட்டு கல்வெட்டுகள் தொகுதி VIII (தஞ்சாவூர் வட்டக் கல்வெட்டுகள்), Indus civilization and Tamil language, திருவிந்தளூர்ச் செப்பேடு போன்ற நூல்களை மார்க்சிய காந்தி எழுதியுள்ளார்.  
1976ஆம் ஆண்டு சிவராமமூர்த்தி ஆங்கிலத்தில் எழுதிய 'இந்தியன் எபிகிராபி அண்ட் சவூதி இந்தியன் ஸ்க்ரிப்ட்ஸ்' என்ற நூலை தமிழில் மொழியாக்கம் செய்து 'இந்தியக் கல்வெட்டுகளும் எழுத்துகளும்' என்று எழுதி வெளியிட்டார்.  
1993 ஆம் ஆண்டு பதிவு அதிகாரியாகவும் ஆண்டிறுதியில் துணை சூப்பிரண்டு கல்வெட்டு ஆய்வாளராகவும் பதவி உயர்வு பெற்றார். கிட்டத்தட்ட ஐம்பதாண்டு காலம் துறை சார்ந்து இயங்கிய இவர், 2007 ஆம் ஆண்டு பணி ஓய்வு பெற்றார்.
# வரைவு:மு. ராமலிங்கம்

தென்னிந்தியாவின் மிகவும் பிரபலமான காலண்டர் கலை வரலாற்றின் கலைஞர்களில் ஒருவராக திகழ்ந்தவர்.
# வரைவு:மு. ராமலிங்கம்

## இளமைக் காலம்

திருநெல்வேலி மாவட்டம் ஆழ்வார்குறிச்சியில் எஸ். முத்துசாமி – மீனாட்சி அம்பாள் இணையருக்கு 20.06.1933 அன்று பிறந்தவர்.  
குடும்ப வறுமை காரணமாக ஆரம்பக் கல்வியோடு படிப்பு முடிந்து விட்டது. பிளாக் மேக்கிங் கம்பெனி ஒன்றில் சிறுகாலம் வேலை செய்து வந்தார். தனது 14ஆவது வயதில் 1947 இல் ஓவியர் கொண்டையாராஜுவிடம் சேர்ந்தார். தனது குருவின் வழிக்காட்டலில் ராமலிங்கம் ஓவிய துறையில் இயங்க ஆரம்பித்தார்.
# வரைவு:மு. ராமலிங்கம்

## படக் காலண்டர் ஓவிய பங்களிப்பு:

அவர் வரைந்த பல படங்கள் காலண்டராக ஒரு இலட்சத்திற்கும் அதிகமாக அச்சிடப்பட்டு இந்தியா முழுவதும் கொண்டு செல்லபட்டன. சிவகாசி நேஷனல், காரநேஷன், ஓரியண்ட் லித்தோ போன்ற காலண்டர் அச்சகத்தாரால் அவை வெளியிடப்பட்டன.[1]  
ராமலிங்கம் ஆரம்பத்தில் தனது படைப்புகளில் 1956 முதல் 1958 வரை தனது குருவின் பெயரில் கையெழுத்திட்டார். 1958 முதல் 62 வரை குருவின் பெயருடன் தனது சொந்த பெயரையும் சேர்த்து கையெழுத்திட்டு வந்தார். 1962 முதல் சித்ராலயம் மு.ராமலிங்கம் என்று கையெழுத்திட தொடங்கினார்.[2]  
ஆங்கிலேயர்களை எதிர்த்துப் போராடி, அதற்காகத் தனது உயிரைக் கொடுத்த வீரபாண்டிய கட்டபொம்மனுக்கு நினைவாக எழுப்பப்பட்ட புதிய நினைவுக்கோட்டையின் உள்ளே கட்டபொம்முவின் வாழ்க்கை வரலாற்றை ஓவியக் காட்சியாக அமைத்திருந்தனர். அக்காட்சிக்கான ஓவியங்களைத் தீட்டியவர் மு. ராமலிங்கம் ஆவார். கோட்டை திறப்பு விழா அன்று ஓவியர் ராமலிங்கத்தைப் பாராட்டி அவருக்கு மோதிரம் ஒன்றை அணிவித்திருத்தார் அன்றைய முதல்வர் மாண்புமிகு மு. கருணாநிதி அவர்கள். [3]
# வரைவு:மு. ராமலிங்கம்

## குடும்ப வாழ்க்கை:

இவருக்கு முத்துலட்சுமி என்ற மனைவியும் ஆறு மகன்களும் மூன்று மகள்களும் உண்டு.
# வரைவு:மு. ராமலிங்கம்

## இறப்பு:

1993 அக்டோபர் 07 அன்று காலமானார்.
# வரைவு:மு. ராமலிங்கம்

## வெளி இணைப்புகள்:

[[commons:File:Civilization.pdf|[1] The Living Arts - Canadian Museum of History]]  
[2] Media and the transformation of religion in South Asia, Edited by Lawerance A. Babb and Susan S. Wadley - Suitable for framing: The work of of a modern Master by Sephen R Inglis.  
[3] https://www.tamilnadutourism.tn.gov.in/tamil/destinations/kattabomman-memorial-fort-panchalankurichi#
- http://kungumam.co.in/Articalinnerdetail.aspx?id=20626&id1=9&issue=20230514
[4] H. Daniel Smith Poster Archive
https://library.syracuse.edu/digital/guides/s/smith_poster.htm
[5] https://chithiraalayam.art/artist/mu-ramalingam/  
[5] https://chithiraalayam.art/artist/mu-ramalingam/
# ப. விமலா

**ப. விமலா** (*P. Vimala*)(பிறப்பு 09 மே 1987) என்பவர் இந்தியாவில் தமிழ்நாட்டின் திருநெல்வேலி மாவட்டத்தில் புனித சவேரியார் கல்லூரியில் பணியாற்றி வரும் தமிழ் உதவிப் பேராசிரியரும் மொழிப்பெயர்ப்பிற்காக 2025ஆம் ஆண்டு சாகித்திய அகதாமி விருதுபெற்ற விருதாளரும் ஆவார்.
# ப. விமலா

## நூல் வெளியீடு

1. தமிழ் – மலையாள இலக்கிய மொழிபெயர்ப்புக்கள். காவ்யா வெளியீடு, சென்னை. 2017
1. விவேகானந்தம் (மலையாளப் புதினத்தின் தமிழ் மொழிபெயர்ப்பு), காவ்யா வெளியீடு, சென்னை. 2021
1. எனது ஆண்கள் (மலையாளத்தில் ஜவர்கலால்நேரு பல்கலைக்கழகத்தில் எழுதி 2018 ஆம் ஆண்டு வெளியான என்டே ஆணுங்கள் நூலின் தமிழ் மொழிபெயர்ப்பு), காலச்சுவடு வெளியீடு, நாகர்கோவில். 2022
# ப. விமலா

## விருதுகள்

1. தமிழ் இலக்கியப் படைப்புகளில் சிறந்து விளங்கும் படைப்பாளர்களுக்கான ஜி. நாகராஜன் நினைவு இலக்கிய விருது, தமிழ்நாடு முற்போக்கு கலை இலக்கிய மேடை, தேனி (தமிழ்நாடு). 24 சனவரி 2021
1. மொழிப்பெயர்ப்பிற்கான சாகித்திய அகாதமி விருது, 2025 (எனது ஆண்கள்-நளினி ஜமீலா எழுதி 2018இல் வெளிவந்த ‘என்டே ஆணுங்கள்’ நூலின் தமிழ் மொழிப்பெயர்ப்பு)
# சிந்தாமணி (தொலைக்காட்சித் தொடர்)

**சிந்தாமணி** என்பது சன் தொலைக்காட்சியில் ஏப்ரல் 15, 2025 முதல் திங்கள் முதல் சனி வரை மதியம் 12 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது அண்ணன் தங்கச்சி பாசத்தை அடிப்படையாக வைத்து இயக்குநர் 'என். சுந்தரேஸ்வரன்' என்பவர் இயக்க, சன் என்டர்டெயின்மெண்ட் மற்றும் சத்ய ஜோதி பிலிம்ஸ் நிறுவனங்கள் இணைத்து தயாரித்துள்ளது.  
இந்த தொடரில் ரியோ ராஜ்,மான்யா ஆனந்த்,அஸ்வந்த் திலக்,
சிரிஜா ஆகியோர் முன்னணி கதாபாத்திரத்தில் நடிக்கின்றனர்.
# வெளிர் நிற ஒளிப்படவியல்

**வெளிர் நிற ஒளிப்படவியல்**அல்லது **உயர் விசை ஒளிப்படம் எடுத்தல்** *(High-key photography)* என்பது பிரகாசமான ஒளியைப் பயன்படுத்தி மென்மையான நிழல்கள் மற்றும் சில இருண்ட தொனிகளுடன் கூடிய ஒளியில், மென்னடைவாய்ந்த படங்களை உருவாக்கும் ஒரு பாணியின் ஒளிப்படமாகும். இது பெரும்பாலும் உருவப்படங்கள், ஒய்யாரம் மற்றும் தயாரிப்பு ஒளிப்படம் எடுப்பதற்குப் பயன்படுத்தப்படுகிறது.  
ஒளிப்படம் எடுப்பதில் வெளிர் நிற (அதிகப்படியான) வெளிப்பாடு என்பது பொதுவாக ஒரு மோசமான விளைவாகக் கருதப்படுகிறது - அது அணைத்து மதிப்பீத்திலும் தவிர்க்கப்பட வேண்டிய ஒன்று. பரந்த பின்னணிகள் மற்றும் மேகமூட்டமான வானங்களுக்கும் இதுவே உண்மை. ஆனால் சில நேரங்களில், இந்த "உயர்-திறந்த" தோற்றம் ஒரு ஒளிப்படத்திற்குத் தேவையானதாக இருக்கலாம்.  
சில ஒளிப்படங்களை வெளிர் நிறம் அல்லது அடர் நிறம் என்று அழைக்கப்படுகின்றன. ஆனால் ஒளிப்படவியலில் **அதி வெளிப்பாடு** *(வெளிரொளி (Over exposure)* மற்றும் **குறை வெளிப்பாடு** *(அடரொளி (Under exposure)* போன்ற குறைபாடுடைய ஒளிப்படக் கைப்பற்றல் என்பது வேறு. மேலும் இந்த வார்த்தையின் பயன்பாடு குறித்து ஒரு ஐயம் இருக்கும். பெரும்பாலும் இது வேண்டுமென்றே அதிகமாக வெளிப்படுத்தப்பட்ட அல்லது குறைவாக வெளிப்படுத்தப்பட்ட ஒளிப்படம் போல் தெரிகிறது. மற்ற சந்தர்ப்பங்களில், இந்த ஒளிப்படங்கள் வெளிர் தொனிகள் அல்லது அடர் தொனிகளை மட்டுமே கொண்டிருக்கும், என்பதில் எந்த மாறுபாடும் இல்லை.
# அஞ்சனா பௌமிக்கு

**அஞ்சனா பௌமிக்கு** (Anjana Bhowmick) இந்தியாவில் 1960 ஆம் ஆண்டு முதல் 1980 ஆம் ஆண்டுகள் வரை நடித்த ஒரு மேற்கு வங்காள திரைப்பட நடிகை ஆவார்.
# அஞ்சனா பௌமிக்கு

## பிறப்பு

அஞ்சனா பௌமிக்கு 1944 ஆம் ஆண்டு திசம்பர் 30 அன்று மேற்கு வங்காளம் மாநிலத்தில் உள்ள கூச் பெகார்'' என்னும் நகரில் பிறந்தார்.
# அஞ்சனா பௌமிக்கு

## கல்வி

அஞ்சனா பௌமிக்கு 1961 ஆம் ஆண்டில் மேற்கு வங்க கல்வி வாரியத்தின் கீழ் கூச் பெகார் நகரில் உள்ள சுனிதி அகாடமியில் படித்து உயர்நிலைத் தேர்வில் தேர்ச்சி பெற்றார். அதன் பிறகு இவர் கல்கத்தா பல்கலைக்கழகத்தின் கீழ் உள்ள சரோஜினி நாயுடு மகளிர் கல்லூரியில் படித்தார். தனது பள்ளி நாட்களை கூச் பெகர் நகரில் கழித்தார்
# அஞ்சனா பௌமிக்கு

## தனிப்பட்ட வாழ்க்கை

இவரது உண்மையான பெயர் *ஆரத்தி பௌமிக்கு* என்பதாகும். பாப்லி என்ற புனைப்பெயராலும் இவர் அழைக்கப்படுகிறார். இவரது தந்தை பெயர் பிபூதி பூசன் பௌமிக் ஆகும். அஞ்சனா கடற்படை அதிகாரியான அனில் சர்மாவை மணந்து மும்பையில் குடியேறினார். இவரது மகள்கள் *நிலஞ்சனா சர்மா* மற்றும் *சந்தன சர்மா* ஆகியோராவர். இவர்கள் இருவரும் நடிகைகள். மூத்தவரான நிலஞ்சனா சர்மா, வங்காள திரைப்பட நடிகர் ''இயிசூ சென்குப்தாவை மணந்தார்.
# அஞ்சனா பௌமிக்கு

## திரைப்பட வாழ்க்கை

1964 ஆம் ஆண்டு *பிச்சூசு போசு* இயக்கிய *அனுசுதூப் சந்தா* என்ற திரைப்படத்தில் தனது 20 வயதில் பௌமிக்கு திரைப்படத்தில் அறிமுகமானார். . தனது முதல் படத்தின் வெளியீட்டிலேயே இவர் பிரபலமானார். இவரது நடிப்புத் திறமை பார்வையாளர்களாலும் விமர்சகர்களாலும் பாராட்டப்பட்டது. உத்தம் குமாரின் முக்கிய கதாநாயகிகளில் ஒருவரானார். இவரும் உத்தம் குமாரும் வங்காள மொழியில் சௌரிங்கி, கோகோனோ மேக், நயிகா சங்க்பாத்து, ரௌத்ரா சாயா, *ராச் துரோகி* போன்ற பெரிய வெற்றிப் படங்களை வழங்கினர்.
# அஞ்சனா பௌமிக்கு

## இறப்பு

பௌமிக்கு 2024 ஆம் ஆண்டு பிப்ரவரி 17 ஆம் தேதியன்று தனது 79 ஆவது வயதில் இறந்தார்.
# சா. வி. அரியாம்பிகா

**சா. வி. அரியாம்பிகா** (*Aryambika S. V.*)(பிறப்பு 1981) என்பவர் இந்தியாவின் கேரளாவைச் சேர்ந்த ஒரு மலையாள மொழி கவிஞர் ஆவார். இவர் சாகித்திய அகாதமியின் இளம் எழுத்தாளர் விருது, கேரளச் சாகித்திய அகாதமியின் கனகசிறீ விருது உட்படப் பல விருதுகளைப் பெற்றுள்ளார்.
# சா. வி. அரியாம்பிகா

## வாழ்க்கை வரலாறு

அரியாம்பிகா 1981-ஆம் ஆண்டு கேரளாவின் கோட்டயம் மாவட்டத்தில் உள்ள எடநாடு, பாலா என்ற இடத்தில் கே. என். விசுவநாதன் நாயர் மற்றும் எம். கே.சாவித்ரியம்மா ஆகியோருக்கு மகளாகப் பிறந்தார். இவரது தாயார் சாவித்ரியம்மா ஒரு சமசுகிருத ஆசிரியர். அக்சாரலோகத்தில் ஆசிரியராகவும் விரிவுரையாளராகவும் இருந்த இவரது தந்தை விசுவநாதன் நாயர், இவரது எழுதும் திறனைக் கண்டறிந்து, கவிதை எழுத ஊக்குவித்தார். அரியாம்பிகா பாலா அருகே உள்ள பூவரணி அரசு எல். பி. பள்ளியில் ஆசிரியராகப் பணிபுரிந்தார். தற்போது திருவனந்தபுரம் மகாத்மா காந்தி கல்லூரியில் சமசுகிருதத் துறையில் உதவிப் பேராசிரியராகப் பணிபுரிகிறார்.
# சா. வி. அரியாம்பிகா

## வாழ்க்கை வரலாறு

### தனிப்பட்ட வாழ்க்கை

வருமான வரித்துறை கணக்காயரான பனங்காட்டைச் சேர்ந்த சிறீதாசை மணந்த அரியாம்பிகாவிற்கு ஒரு மகன் உள்ளார்.
# சா. வி. அரியாம்பிகா

## இலக்கிய வாழ்க்கை

அரியாம்பிகா சிறுவயதிலிருந்தே அக்சரசுலோகம், கவிதைகளில் சிறந்து விளங்கினார். இவர் பாடல்களையும் எழுதுகிறார். மேலும் பாபு கோபாலகிருஷ்ணன் இயக்கிய *அம்மா அபயம் என்ற* இசை ஆவணப்படத்திற்கான பாடல்களையும் எழுதியுள்ளார். கேரள அரசின் *சுதர்ய கேரளம்* திட்டத்திற்காகவும் இவர் இந்தப் பாடலை எழுதியிருந்தார்.
-
- கவிதைக்கான இடச்சேரி விருது 2018
# மிருனாள் பாண்டே

**மிருனாள் பாண்டே** (*Mrinal Pande*)(பிறப்பு: பிப்ரவரி 26, 1946) என்பவர் இந்தியத் தொலைக்காட்சி ஆளுமையும், பத்திரிகையாளரும் எழுத்தாளரும் ஆவார். இவர் 2009 வரை இந்தி நாளிதழான *இந்துஸ்தானின்* தலைமை ஆசிரியராகப் பணியாற்றினார்.
# மிருனாள் பாண்டே

## ஆரம்பகால வாழ்க்கை மற்றும் கல்வி

பாண்டே 1946-ஆம் ஆண்டு பிப்ரவரி 26 ஆம் தேதி, மத்தியப் பிரதேசத்தில் உள்ள திகம்கரில் பிறந்தார்..இவர் ஆரம்பத்தில் நைனித்தாலில் படித்தார். பின்னர் அலகாபாத் பல்கலைக்கழகத்தில் முதுகலைப் பட்டம் பெற்றார்.
# மிருனாள் பாண்டே

## தொழில்

கிராமப்புறங்களில் இந்தியப் பெண்களின் வாழ்க்கை குறித்த தனது அறிக்கையில் (2003), உடல், பாலுணர்வு தொடர்பான அனைத்திற்கும் இந்தியாவில் பரவலாக உள்ள தடையை பாண்டே விமர்சிக்கிறார்.  
பெண்களுக்கு எதிரான பாகுபாடு மற்றும் பாராளுமன்றச் சட்டங்களுக்கு முரணானதாகக் கருதப்படும் சரியா அடிப்படையிலான முஸ்லிம் தனிநபர் சட்டங்களை பாண்டே ஆதரிக்கிறார்.  
பத்திரிகைத் துறையில் இவர் ஆற்றிய சேவைகளுக்காக 2006 ஆம் ஆண்டு பாண்டேவிற்கு பத்மசிறீ விருது வழங்கப்பட்டது.
# மிருனாள் பாண்டே

## நூல் பட்டியல்

- *தேவி*, நம் காலத்தில் தெய்வத்தின் கதைகள்; 2000, வைக்கிங்/பெங்குயின்.
- *மகளின் மகள்*, 1993. பெங்குயின் புத்தகங்கள்.
- *தட் விச் ராம் ஹாத் ஆர்டைன்ட்*, 1993, சீகல் புத்தகம்.
- *பொருள் பெண்* (தி சப்ஜக்ட் இசு பெண்), 1991. சஞ்சார் வெளியீட்டு இல்லம், புது தில்லி.
- *மை ஓன் விட்னஸ்*, 2001, பெங்குயின், புது தில்லி, .#
- *வெளியேறுதல் · கிராமப்புற இந்தியாவில் வாழ்க்கை மற்றும் பாலியல்*, 2003, கார்ட்னர்சு புத்தகங்கள்.
- *தி அதர் கன்ட்ரி: டிஸ்பேட்சஸ் ஃப்ரம் தி மொஃபுசில்*, 2012, பென்குயின், புது தில்லி.
# விக்கிப்பீடியா:Statistics/weekly/9-Mar-2025
# விரிந்தா சிங்

**விரிந்தா சிங்** (*Vrinda Singh*) ஓர் இந்தியப் பெண் எழுத்தாளர் ஆவார். இவர் *முர்க்கி கேர்ள்*, *5 மினிட்ஸ்* ஆகிய இரண்டு புத்தகங்களை வெளியிட்டுள்ளார். இவை இரண்டும் அடிப்படையில் பெண்களை மையமாகக் கொண்ட கருப்பொருள்களைக் கொண்டவை. சிங் *முர்க்கி கேர்ல்* என்ற தனது முதல் புத்தகத்தை வெளியிட்டார். பின்னர் தனது இரண்டாவது படைப்பாக *5 மினிட்ஸ்* என்ற காதல் நூலை வெளியிட்டார்.
# விரிந்தா சிங்

## தொழில்

விரிந்தா சிங் ஒரு புகழ்பெற்ற பன்னாட்டு நிறுவனத்தில் தொழில்நுட்ப வல்லுநராகப் பணிபுரிகிறார். மிகப் பெரிய அளவிலான ஒருங்கிணைப்பு (VLSI)-என்னும் மின்னணு சார்ந்த துறையில் தங்கப் பதக்கம் வென்றுள்ளார்.
# விரிந்தா சிங்

## மற்ற திறமைகள்

விரிந்தா சிங் ஒரு சிறந்த பேச்சாளராகவும், எழுத்தாளராகவும், தீவிர வாசகராகவும் இருக்கிறார். இலக்கியம் மற்றும் தொழில்நுட்பத்துடன் தன்னையும் கற்பனையில் இணைத்து சுயபரிசோதனை செய்கிறார். இவைகளை அடிப்படையாக்கொண்டு இவரது எழுத்துகள் உள்ளன. காலப்போக்கில் இவரது எழுத்துத் திறமை வெறுப்பு, அலட்சியம் மற்றும் வாழ்க்கையின் அனைத்துத் துயரங்களையும் குறைப்பதற்கான ஓர் உந்துதலாக மாறியுள்ளது.
# விரிந்தா சிங்

## விமர்சனங்கள்

விரிந்தா சிங்கின் எழுத்துகள் பல்வேறு செய்தித்தாள்களில் கலவையான விமர்சனங்களைப் பெற்றன.
# ஜனபாகா தியா யாத்திரை

**ஜன பகா தியா யாத்திரை** (*Jana Baha Dyah Jatra*) என்பது நேபாளத்தின் தலைநகரமான காத்மாண்டுவில் ஆண்டுதோறும் நடைபெறும் கருணையின் போதிசத்துவரான சேட்டோ மச்சீந்திரநாத் எனப்படும் ஜனபாகா தியாவின் தேரோட்டமாகும். இந்துக்கள் மற்றும் பௌத்தர்கள் இருவராலும் வழிபடப்படும் இவர் வழிபடப்படுகிறார். சேட்டோ மச்சேந்திரநாத் அவலோகிதரின் அம்சமாக வழிபடப்படுகிறார். தேசிய சந்திர நாட்காட்டியான நேபாள சகாப்த நாட்காட்டியில் ஆறாவது மாதமான சௌலாவின் பிரகாசமான பதினைந்து நாட்களின் 8 வது நாளில் தொடங்கி 10 வது நாளில் இத்திருவிழா முடிவடைகிறது. இந்த மாதம் இந்து நாட்காட்டியின் சித்திரை மற்றும் கிரெகொரியின் நாட்காட்டியின் ஏப்ரல் மாதத்துடன் ஒத்துப்போகிறது.  
இந்த பௌத்த தெய்வம் சமசுகிருதத்தில் ஆர்யவலோகிசுவரர் (அவலோகிதர்) என்றும், சீன மொழியில் ‘வெள்ளை மச்சேந்திரநாத்’ அல்லது ‘வெள்ளை கருணாமயா’ மற்றும் ‘குவான்யின்’ என்றும் அழைக்கப்படுகிறது. அவரது கோவிலுக்குச் செல்ல முடியாத மக்களுக்கு சிலையின் பார்வையை வழங்குவதற்காக வருடாந்திர ஊர்வலம் தொடங்கப்பட்டதாக நம்பப்படுகிறது.
# ஜனபாகா தியா யாத்திரை

## வரலாறு

கெல் டோலில் உள்ள ஜனபாகா கோவிலில் வைக்கப்பட்டுள்ள ஜனபாகா தியாவின் உருவம் ஜமாலிடமிருந்து மீட்கப்பட்டதாக ஒரு பாரம்பரியம் உள்ளது. எனவே தேர் ஊர்வலம் இங்கிருந்து தொடங்குகிறது. திருவிழாவின் தோற்றம் எங்கிருந்து தொடங்கியது என்பது யாருக்கும் தெரியாது. இருப்பினும் இது ஆறாம் நூற்றாண்டில் தொடங்கியதாக நம்பப்படுகிறது. இது ஏற்கனவே 17 ஆம் நூற்றாண்டில் நன்கு நிறுவப்பட்டதாக வரலாறுகள் காட்டுகின்றன.  
கருணாமயரின் இரதங்கள் உருவாக்கப்படும் ஜமால் பகுதியில் உள்ள ஒரு ஜியாபு (நேவார் சமூகத்தில் உள்ள விவசாயி) என்பவர் மூலம் வயல்களில் கண்டுபிடிக்கப்பட்டதாக புராணங்கள் கூறுகிறது.
# ஜனபாகா தியா யாத்திரை

## ஊர்வலம்

திருவிழாவின் போது, ஜனபாகா தியாவின் சிலை அவரது கோவிலிலிருந்து தர்பார் மார்க்கில் இருக்கும் ஒரு சிறிய சன்னதிக்கு 35 அடி உயரம் கொண்ட ஒரு தேர் மூலம் கொண்டு செல்லப்படுகிறது.  
அந்த சிலை தேரில் வைக்கப்படும்போது, கன்சாகர் சாதியைச் சேர்ந்த இசைக்கலைஞர்கள் குழு தங்கள் இசைக் கருவிகளை நிக்ழத்துவர். அதே நேரத்தில், பாரம்பரிய சீருடைகளை அணிந்துள்ள *குருஜு பல்டன்* என்ற மரியாதைக் காவலர்கள் தங்கள் தெறாடிகளில் குண்டு வெடித்து நிகழ்ச்சியைத் தொடங்குவார்கள். கூட்டம் பின்னர் இசைக்குழுக்களுடன் மத்திய காத்மாண்டு வழியாக ஊர்வலம் செல்லும்.  
பக்தர்கள் காணிக்கைகளை செலுத்த அனுமதிக்கும் வகையில் இந்த பயணம் மூன்று கட்டங்களாக செய்யப்படுகிறது. தேர் நிறுத்தப்படும் இடமெல்லாம் தெய்வத்தை கௌரவிப்பதற்காக வழிபடுபவர்கள் பிரசாதங்களின் தட்டுகளையும் வெண்ணெய் விளக்குகளையும் கொண்டு வருகிறார்கள். இந்த நிகழ்வின் சிறப்பு பிரசாதமாக இனிப்பு மார்ஜோரப் பூக்கள் வழங்கப்படுகின்றன.  
மூன்று நாள் அணிவகுப்பு காத்மாண்டுவில் நடைபெறும் இரண்டு பெரிய தேரோட்ட விழாக்களில் ஒன்றாகும். மற்றொன்று இந்திர யாத்திரையின் போது நடைபெறும் குமாரி ஜாத்ரா ஆகும். சந்திர நாட்காட்டியின்படி கொண்டாடப்படுவதால் ஜனபாகா தியாவின் தேரோட்டத்தின் தேதி மாறக்கூடியது.  
புங்கா தியா யாத்திரை என்று அழைக்கப்படும் இதேபோன்ற தேரோட்ட ஊர்வலங்கள் ஏப்ரல்-மே மாதங்களில் லலித்பூர் மற்றும் தோலகா மாவட்டங்களிலும் கொண்டாடப்படுகின்றன.
# ஜனபாகா தியா யாத்திரை

## இதனையும் காண்க

- நேபாளத்தில் பௌத்தம்
- வச்சிரயான பௌத்தம்
# கைஜ் சட்டமன்றத் தொகுதி

**கைஜ் சட்டமன்றத் தொகுதி** (Kaij Assembly Constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பீடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பீடு மாவட்டத்தில் அமைந்துள்ளது.
# கைஜ் சட்டமன்றத் தொகுதி

## சட்டமன்ற உறுப்பினர்கள்

| 1962 | கோவிந்த் ராவ் கெய்க்வாட் | இந்திய தேசிய காங்கிரசு </br> |
| --- | --- | --- |
| 1967 | சுந்தர்ராவ் சோலங்கே |  |
| 1972 | பாபுராவ் அடாசுகர் |  |
| 1978 | பாகுஜி சத்புதே | சுயேச்சை |
| 1980 | கங்காதர் சுவாமி | இந்தியத் தேசிய காங்கிரசு (அ) |
| 1985 | பாகுஜி சத்புதே | இந்திய காங்கிரசு (சோசலிஸ்ட்) |
| 1990 | விமல் முண்டாடா | பாரதிய ஜனதா கட்சி</br> |
| 1995 |  |  |
| 1999 | தேசியவாத காங்கிரசு கட்சி </br> |  |
| 2004 |  |  |
| 2009 |  |  |
| 2012^ | பிரித்விராஜ் சாத்தே |  |
| 2014 | சங்கீதா தோம்ப்ரே | பாரதிய ஜனதா கட்சி</br> |
| 2019 | நமீதா முண்டாடா |  |
| 2024 |  |  |
# கைஜ் சட்டமன்றத் தொகுதி

## வெளியிணைப்புகள்

இந்திய தேர்தல் ஆணையம்
# சீரியா-சிர்க்கோனியா

**சீரியா-சிர்க்கோனியா** (*Ceria-zirconia*) என்பது சீரியம்(IV) ஆக்சைடு சேர்மத்தின் திண்மக் கரைசலாகும். CeO<sub>2</sub> சீரியா என்று அழைக்கப்படுகிறது. சிர்க்கோனியம் ஆக்சைடு (ZrO<sub>2</sub>) சிர்க்கோனியா என்றும் அழைக்கப்படுகிறது.
# சீரியா-சிர்க்கோனியா

## படிகக் கட்டமைப்பும் நிலைப்புத்தன்மையும்

சீரியா-சிர்க்கோனியா ஏற்றுக்கொள்ளும் படிக அமைப்பு Zr/Ce விகிதம் மற்றும் வெப்பநிலையைப் பொறுத்ததாகும். மிகக் குறைந்த சிர்க்கோனியம் செறிவுகளில், சீரியா-சிர்க்கோனியா கனசதுர புளோரைட்டு அமைப்பை வெளிப்படுத்துகிறது. இது தூய சீரியா மற்றும் கனசதுர சிர்கோனியா இரண்டிற்கும் பொதுவானதாகும். தூய சிர்க்கோனியா பொதுவாக அதிக வெப்பநிலையில் கனசதுர கட்டமைப்பை மட்டுமே ஏற்றுக்கொள்கிறது. இருப்பினும், அதிக Zr உள்ளடக்கங்களிலும், இடைநிலை Zr செறிவுகளிலும் இரண்டு வெவ்வேறு நாற்கோண கட்டங்களும், மிக அதிக Zr செறிவுகளில் ஓர் ஒற்றைச்சரிவச்சு கட்டமும் உட்பட பிற படிக கட்டமைப்புகள் உருவாகின்றன.  
சீரியா-சிர்க்கோனியாவை Ce-மிகுதி மற்றும் Zr-மிகுதி ஆக்சைடுகளாக சிதைப்பது பரந்த அளவிலான திண்மக் கரைசல் கலவைகளில் வெப்ப இயக்கவியல் ரீதியாக சாதகமானது என்பதைக் காட்டும் சோதனை மற்றும் கோட்பாட்டு சான்றுகள் இரண்டும் உள்ளன. இது சீரியா-சிர்க்கோனியா கட்டப் பிரிப்பைப் பொறுத்தவரை சிற்றுறுதி தன்மையானது என்பதைக் குறிக்கிறது.
# சீரியா-சிர்க்கோனியா

## தொழில்நுட்ப முக்கியத்துவம்

மூன்று-வழி வினையூக்கி மாற்றிகளில் சீரியா-சிர்க்கோனியா ஒரு கூறாக பரவலாகப் பயன்படுத்தப்படுகிறது. மாற்றியின் சீரியா அடிப்படையிலான கூறு பல செயல்பாடுகளைக் கொண்டுள்ளது. வினையூக்கியில் உள்ள உன்னத உலோகங்களின் பரவலை ஊக்குவித்தல், ஆக்சிசனை சேமித்து வெளியிடுதல் ஆகியவை இச்செயல்பாடுகளில் அடங்கும். நவீன மாற்றிகளில் சிர்க்கோனியத்தைச் சேர்ப்பது, சீரியா -சிர்கோனியாவை உருவாக்குகிறது. பொருளின் வெப்பமாக்கலுக்கு எதிர்ப்பை அதிகரிப்பதன் மூலம் வினையூக்கியின் செயல்திறனை இது மேம்படுத்துகிறது. மேலும் அதே நேரத்தில் இதன் கட்டமைப்பில் உள்ள ஆக்சிசன் காலியிடங்களை நிரப்பும் ஆக்சைடின் திறனை அதிகரிக்கிறது.
# மது திரெகான்

**மது திரெகான்** (* Madhu Trehan*) இந்தியாவில் உத்திரப்பிரதேசம் மாநிலத்தைச் சேர்ந்த ஒர் பெண் பத்திரிகையாளரும் மற்றும் எழுத்தாளரும் ஆவார். இவர் *நியூஸ்லாண்ட்ரி* என்ற எண்ணிம முறை ஊடகத்தின் இணை நிறுவனராகவும் மற்றும் தலைமை ஆசிரியராகவும் இருந்தார்.
# மது திரெகான்

## பிறப்பு

இவர் 1940 ஆம் ஆண்டு இந்தியாவில் உத்திரப் பிரதேசம் மாநிலத்தில் *வி. வி. புரி* என்பவருக்கு மகளாகப் பிறந்தார்.
# மது திரெகான்

## கல்வி

இவர் உத்திரப்பிரதேசம் மாநிலத்தில் தேராதூனில் உள்ள *வெல்ஹாம்* பெண்கள் பள்ளியில் படித்து, 1962 இல் பட்டம் பெற்றார். 1968 இல், இவர் பத்திரிகை புகைப்படக் கலை குறித்த மேல்படிப்பிற்க்காக இலண்டனில் உள்ள *ஹாரோ தொழில்நுட்பக் கல்லூரி* மற்றும் கலைப் பள்ளியில் சேர்ந்தார். 1972 இல் நியூயார்க்கின் கொலம்பியா பல்கலைக்கழகத்தில் பத்திரிகைத் துறையில் முதுகலைப் பட்டம் பெற்றார். நியூயார்க் நகரில் இருந்தபோது, இவர் ஐக்கிய நாடுகள் அவையின் பத்திரிகைத் துறையில் பணியாற்றினார். மேலும் *இந்தியா அப்ராட்* என்ற வாராந்திர செய்தித்தாளின் ஆசிரியராகவும் பணியாற்றினார். 1977 ஆம் ஆண்டு கர்ப்பமாக இருந்தபோது, திரெகாஹான் அந்தப் பத்திரிகையை தனது சகோதரரிடம் ஒப்படைத்துவிட்டு, தனது குடும்பத்தைத் தொடங்க நியூயார்க்கிற்குத் திரும்பினார். 1986 ஆம் ஆண்டு இந்தியா திரும்பியதும், திரெகான்* நியூஸ்ட்ராக்* என்ற இந்தியாவின் முதல் காணொளி செய்தி இதழைத் தயாரித்து தொகுத்து வழங்கினார். இது ஒரு முன்னோடி புலனாய்வு பத்திரிகையாளராக இவருக்கு நற்பெயரைப் பெற்றுத் தந்தது. நரேஷ் தெரகான் என்பவரை மணந்தார். இந்தியா டுடேவின் முன்னாள் நிறுவனர்-வெளியீட்டாளரும் தலைமை ஆசிரியருமான *ஆரூன் பூரி* இவரது சகோதரர் ஆவார். பாலிவுட் நடிகை *கோயல் பூரி* இவரது மருமகள்.
# பந்தூரானா மாவட்டம்

**பந்தூரானா மாவட்டம்** (*Pandhurna district*) இந்தியாவின் மத்தியப் பிரதேச மாநிலத்தின் 55வது மாவட்டம் ஆகும். இது ஜபல்பூர் கோட்டத்தின் 9வது மாவட்டம் ஆகும். சிந்த்வாரா மாவட்டத்தின் மூன்று வருவாய் வட்டங்களைக் கொண்டு 2023ஆம் ஆண்டில் நிறுவப்பட்டது.இதன் நிர்வாகத் தலைமையிடம் பந்தூரானா நகரம் ஆகும். இம்மாவட்டத்தில் மராத்தி மொழி பேசும் மக்கள் பெரும்பான்மையாக (49.70%) உள்ளனர்.
# பந்தூரானா மாவட்டம்

## புவியியல்

1522.22 சதுர கிலோ மீட்டர் பரப்பளவு கொண்ட பந்தூரானா மாவட்டத்தின் தென்கிழக்கில் மகாராட்டிரா மாநிலத்தின் நாக்பூர் மாவட்டம், மேற்கில் மகாராட்டிராவின் அமராவதி மாவட்டம் மற்றும் பேதுல் மாவட்டம் மற்றும் வடக்கில் சிந்த்வாரா மாவட்டம் எல்லைகளாகக் கொண்டுள்ளது. இம்மாவட்டத்தில் ஜாம் ஆறு மற்றும் கங்கன் ஆறுகள் பாய்கிறது.
# பந்தூரானா மாவட்டம்

## மாவட்ட நிர்வாகம்

இம்மாவட்டம் **பந்தூரானா** மற்றும் **சௌசர்** என இரண்டு வருவாய் வட்டங்களையும், இரண்டு ஊராட்சி ஒன்றியங்களையும் கொண்டுள்ளது. மேலும் 5 நகராட்சிகளையும், 317 கிராமங்களையும் கொண்டுள்ளது.
# பந்தூரானா மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, இம்மாவட்ட மக்கள் தொகை 3,74,310. பாலின விகிதம் 1000 ஆண்களுக்கு 948 பெண்கள் வீதம் உள்ளனர்.பட்டியல் சாதியினரும் பட்டியல் பழங்குடியினரும் முறையே 37,456 (10.01%) மற்றும் 96,515 (25.78%) ஆக உள்ளனர்.இம்மாவாட்ட மக்களில் தாய் மொழியாக மராத்தி மொழியை 49.70%, இந்தி மொழியை 20.37% , கோண்டி மொழியை 7.65%, போவாரி மொழியை 7.65% மற்றும் கொற்கு மொழியை 1.88% மற்றும் பிற மொழிகளை 0.90% பேர் பேசுகின்றனர்.இம்மாவட்ட மக்களில் இந்து சமயத்தை 88.20%, பௌத்தத்தை 4.92%, இசுலாமை 3.53% மற்றும் பிற சமயங்களை 3.35% பின்பற்றுகின்றனர்.
# பந்தூரானா மாவட்டம்

## அரசியல்

இம்மாவட்டம் சிந்த்வாரா மக்களவைத் தொகுதிக்கும், பந்தூரானா மற்றும் சௌசர் சட்டமன்றத் தொகுதிகளுக்கும் உட்பட்டது.
# பந்தூரானா மாவட்டம்

## பொருளாதாரம்

இம்மாவட்டம் வேளாண்மைப் பொருளாதாரத்தை கொண்டது. இம்மாவடடத்தில் ஆரஞ்சு பழத்தோட்டங்கள் அதிகம் கொண்டது.
ஆரஞ்சு பழச்சாற்றை மதிப்பு கூட்டி, டப்பாக்களில் அடைத்து விற்கும் தொழிற்சாலைகள் உள்ளது.
# பந்தூரானா மாவட்டம்

## போக்குவரத்து

குஜராத்தையும், மகாராட்டிரத்தையும் இணைக்கும் தேசிய நெடுஞ்சாலை 47 (இந்தியா) இம்மாவட்டத் தலைமையிடமான பந்துரானா நகரத்தின் வழியாகச் செல்கிறது. பந்துரானா நகரத்தில் தொடருந்து நிலையம் உள்ளது.
# பந்தூரானா மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# மௌகஞ்ச் மாவட்டம்

**மௌகஞ்ச் மாவட்டம்** (*Mauganj district*) இந்தியாவின் மத்தியப் பிரதேச மாநிலத்தின் ரேவா மாவட்டத்தின் மௌகஞ்ச், அனுமானா, நய் கர்கி ஆகிய மூன்று வருவாய் வட்டங்களைக் கொண்டு 15 ஆகஸ்டு 2023 அன்று புதிதாக நிறுவப்பட்டது.மத்தியப் பிரதேசத்தின் கிழக்கில் இம்மாவட்டத்தின் நிர்வாகத் தலைமையிடம் மௌகஞ்ச் நகரம் ஆகும். இம்மாவட்டத்தில் இந்தி மொழி மற்றும் பாகேலி மொழிகள் பேசப்படுகிறது.
# மௌகஞ்ச் மாவட்டம்

## மாவட்ட நிர்வாகம்

ரேவா வருவாய் கோட்டத்தில் அமைந்த மௌகஞ்ச் மாவட்டத்தில் 1866.88 சதுர கிலோ மீட்டர் பரப்பளவும்; 6,16,645 மக்கள் தொகையும், *மௌகஞ்ச்*, *அனுமானா*, *நய் கர்கி* எனும் 3 வருவாய் வட்டங்களும், 1070 கிராமங்களும் மற்றும் 3 நகராட்சிகளும் கொண்டுள்ளது.
# மௌகஞ்ச் மாவட்டம்

## அரசியல்

மௌகஞ்ச் மாவட்டம் ரேவா மக்களவைத் தொகுதிக்கு உட்பட்டது. இம்மாவட்டம் தியோதலாப் (சட்டமன்றத் தொகுதி) க்கும் மவுகஞ்சு (சட்டமன்றத் தொகுதி)க்கும் உட்பட்டது.
# மௌகஞ்ச் மாவட்டம்

## போக்குவரத்து

உத்தரப் பிரதேசம் மற்றும் மத்தியப் பிரதேசத்தை இணைக்கும் தேசிய நெடுஞ்சாலை 135 (இந்தியா) இம்மாவட்டத்தின் மௌகஞ்ச் வழியாகச் செல்கிறது.
# மௌகஞ்ச் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# அஞ்சும் ரெக்பர்

**அஞ்சும் ரெக்பர்** (*Anjum Rehbar*)(பிறப்பு: செப்டம்பர் 17, 1962) உருது மொழியிலும் இந்தியிலும் கவிதைகள் எழுதும் ஓர் இந்தியக் கவிஞர்.
# அஞ்சும் ரெக்பர்

## வாழ்க்கை வரலாறு

அஞ்சும் ரெக்பர் மத்தியப் பிரதேசத்தின் குணா மாவட்டத்தில் பிறந்தார். இவர் உருது இலக்கியத்தில் முதுகலைப் பட்டப்படிப்பை முடித்தார்.  
ரெக்பர் 1977ஆம் ஆண்டு முசைரா மற்றும் கவி சம்மேளனங்களில் பங்கேற்கத் தொடங்கினார். மேலும் ஏபிபி செய்தி, எஸ்ஏபி தொலைக்காட்சி, சோனி பால், ஈடிவி குழுமம், தூர்தர்சன் உருது உள்ளிட்ட பல தேசியத் தொலைக்காட்சி அலைவரிசைகளில் நிகழ்ச்சிகளை வழங்கியுள்ளார். சமீபத்திய ஆண்டுகளில், இவர் *வா! வா!* *க்யா பாத் ஹை!* நிகழ்ச்சியில் சாப் தொலைக்காட்சியில் தோன்றினார். 2019 ஹோலி சிறப்பு நிகழ்ச்சியில் கபில் சர்மா நிகழ்ச்சியிலும் இவர் தோன்றினார்.
# அஞ்சும் ரெக்பர்

## விருதுகள்

இந்தி இலக்கியத்திற்கான அவரது பங்களிப்புகளை அங்கீகரிக்கும் விதமாக, ரெக்பர் பல விருதுகளைப் பெற்றுள்ளார். அவற்றுள்:  
- இந்திரா காந்தி விருது 1986
# இளையராஜாவின் சிம்பொனி

**இளையராஜாவின் சிம்பொனி** (Ilaiyarajaa's symphony) அல்லது “இளையராஜாவின் குழுப்பேரிசை” என்பது மேற்கத்திய இசைகளில் ஒன்றான ஒத்தின்னியம் முறையில், திரைப்பட இசையமைப்பாளர்களில் ஒருவரான *மேஸ்ட்ரோ* இளையராஜாவின் வெளியீடுகளை விவரிக்கிறது.ஆசிய கண்டத்திலிருந்து, சிம்பொனியை முதன் முதலில் எழுதி, அவ்விசைத் தொகுப்பை வெளியிட்ட முதல் இசையமைப்பாளர் இளையராசா எனப் போற்றப்படுகிறார். 2025 ஆம் ஆண்டு மார்ச்சு 8இல் வெளியான இந்த சிம்பனி 35 நாட்களில் எழுதி முடித்ததாக இவர் கூறுகிறார். ஏற்கனவே, இத்தகையப் படைப்பினை இவர் எடுத்துள்ளார். இவரின் பல திரையிசைப் பாடல்களிலும், இதன் பகுதிகள்(movement) வழங்கப்பட்டுள்ளன.
# இளையராஜாவின் சிம்பொனி

## ஒத்தின்னியம்

*ஒத்தின்னியம்* (symphony) என்பது மேற்கத்திய செவ்வியல் இசைமுறைகளில் ஒன்றாகும். பெரும்பாலும் இந்த இசைமுறையானது, குரலோசை இல்லாமல் முழுக்கமுழுக்க இசைக்கருவிகளினால் இசைக்கப்பட்டு, இசைக்கோவையாக வழங்கப்படும். இந்தியாவிலும் சிம்பெனி சேர்ந்திசைக் குழுக்கள் இருக்கின்றன. பெரும்பாலும் இக்குழுவில், 80 முதல் 100 பேர் இசை அமைப்பார்கள். இது மூன்று அல்லது நான்கு பகுதிகளாக(movement) இசைக்கப்படும்.
# இளையராஜாவின் சிம்பொனி

## திரைப்புலங்கள்

- *இதயம் போகுதே* என்ற திரையிசைப் பாடலில் இதன் வடிவம் உள்ளதாக இளையராசாவே கூறுகிறார்.
# இளையராஜாவின் சிம்பொனி

## 1993

1993ஆம் ஆண்டில், தனது முதல் சிம்பொனியை அமைத்தபோது, அந்த இசைத்தொகுப்பில், இந்திய இசைமரபுக் கீற்றுகள் அதிகம் இருப்பதாக் கூறப்பட்டது. இதற்குரிய செலவு அதிகமாகும் என்பதாலும், அம்முயற்சி கைவிடப்பட்டதாகக் கூறுகின்றனர். அக்கால ஊடகங்களில், இதுகுறித்து பரபரப்புடன் பேசப்பட்டன.
# இளையராஜாவின் சிம்பொனி

## 2025

2025ஆம் ஆண்டு மார்ச்சு மாதம் 8ஆம் நாள், இந்திய நேரம் இரவு 12.30 மணியளவில், இலண்டனிலுள்ள *இவன்டிம் அப்போலா தியேட்டர்* (Eventim Apollo Theatre) அரங்கில், இராயல் பிலாரமோனிக் இசைக்குழுவால் (Royal Philharmonic Concert Orchestra)) நேரடியாக இசைக்கப்பட்டது. இந்நிகழ்வுக்கு முன், இவ்விசை பதிவும் செய்யப்பட்டுள்ளது. இந்த சிம்பெனிக்கு, தற்போது 82 அகவையுள்ள இளையராசா, *அச்சமின்றி* என்ற பொருள்படும் *வேலியன்டு* (*Valiant*) என்று பெயர் வைத்துள்ளார். இந்த சிம்பெனிக்கா இசைக்கலைஞர்களை வழிநடத்தியவர் பிரித்தானியரான *மைக்கேல் தோம்சு* (Mikel Toms, conductor) ஆவார். இந்த சிம்பெனி இசை, 87 இசைக்கலைஞர்களால், 45 நிமிடங்கள் இசைக்கப் பட்டது. மேலும் சில நிமிடங்கள் பிற இசைகளும் இசைக்கப்பட்டன. நிகழ்வின் முடிவில் இளையராசா ஆங்கிலத்தில் கூறினார்.
<blockquote>There is nothing to say.. symphony is you experience, it can not be explained by words.</blockquote>
அக்கூற்றின் தமிழாக்கம் வருமாறு;-
# இளையராஜாவின் சிம்பொனி

## 2025

### இவ்விசை விவரம்

*அச்சமின்றி* என்ற பொருள்படும் *வேலியன்டு* (*Valiant*) என்பது 'இளையராசாவின் சிம்பெனி 1' என இதற்கான செலவுகளை ஏற்ற 'மெர்குரி' பெயரிட்டுள்ளது. இந்த சேர்ந்திசைக் குழுவில் 77 இசைக்கலைஞர்கள் வாசித்துள்ளனர். அவர்கள் எந்த நேரத்தில் என்ன வாசிக்க வேண்டும் என்று இசைஞானி இளையராசா, அதற்குரிய இசைக்குறிப்பேட்டில் எழுதிக் கொடுத்துள்ளார்.
- இந்த சேர்ந்திசைக் குழுவினர் தொடக்க நிகழ்வாக, திமித்ரி சோசுடோகோவிட்சு (Dmitri Shostakovich) இசைக்கோர்வைகளின் ஒரு பகுதியை, ஏறத்தாழ பத்து நிமிடங்கள் வாசித்தனர்.
- இளையாராசவின் முதல் வெளியீடு, பின்வரும் நான்கு இசையமைவுகளாக இசைக்கப்பட்டன. மொத்தம் ஏறத்தாழ 50 நிமிடங்கள் இசைக்கப்பட்டது. இவ்விசையின் இசையமைவு காலம் (Time Signature) 9/8 என இசையறிஞர்கள் மகிழ்வை வெளிப்படுத்துகின்றனர். ஒரு சிலரே இந்த கால அளவில் உலகில் இந்த இசையை அமைத்துள்ளதாகத் தெரிகிறது.
1. **சோனாட்டா** (இசைக்கோர்வை) - துள்ளிசை நடை / வேகமாக இருக்கும் - 20 நிமிடங்கள் (Movement #1: SONATA/ALLEGRO)
1. சோனாட்டா : இச்சொல்லானது, இலத்தீனியச் சொல்லாகும். இதற்கு தமிழில் *ஒலிக்கோர்வை* எனலாம். இங்குள்ள பொருண்மையில், ஒரு இசைக்கருவிக்காக எழுதப்படுகிற இசைக்கோர்வை என்பது பொருளாகும்.
1. மென்மையா இசை - மெதுவாக இருக்கும் - 10-12 நிமிடங்கள் (Movement #2: SLOW EXPLORATION)
1. நடன இசை - வேகமாக இருக்கும் - 7 நிமிடங்கள் (Movement #3: MINUET )
1. திரும்பவு துள்ளிசை - 12 நிமிடங்கள் (Movement #4:SONATA)
# இளையராஜாவின் சிம்பொனி

## 2025

### பிற விவரங்கள்

இச்செய்திகள் இணையத்தில் கிடைத்த பலவித தரவுகளைக் கொண்டும், யூடிப்பு பதிவுகளைக் கொண்டு எழுதப்பட்டுள்ள. இந்த அரங்கு 3500 நபர்களுக்கானது. அரங்கு நிறைந்து இருந்தது. அரங்கினுள் முழுமையாக அலைப்பேசி உட்பட எந்த வித நிகழ்பதிவுகளைச் செய்ய அனுமதியளிக்கவில்லை. இருப்பினும், இடையிடையே அவ்வப்போது எடுக்க அனுமதித்தனர் என கலந்து கொண்டவர் கூறினர். ஒரு சிலரைத் தவிர, மற்றவர் அனைவரும் இந்தியர்களாகவே இருந்தனர். ஆனால், உலகின் பல பகுதிகளில் இருந்தும், இந்தியாவில் இருந்தும் கலந்து கொண்டு, இப்படைப்பினை கேட்டு மகிழ்ந்தனர். பொதுவாக மேற்கத்தியர் நிகழ்வின் முடிவில் மட்டுமே கைதட்டி பாராட்டுகளைத் தெரிவிப்பர். ஆனால், இந்நிகழ்வில் ஒரு இசையமைவு முடிந்ததும், கேட்டவர் கைத்தட்டி தங்கள் மகிழ்வை வெளிப்படுத்தினர். இதனைக் கண்ட நடத்துனரான மிகைல் சற்று திகைப்படைந்து, இளையராசாவைப் பாரத்ததாகக் கூறுகின்றனர். பிதோவனுக்கு பிறகு, இசைக்கருவியை இசைக்காமலேயே இசையை உணர்ந்து, எந்தெந்த இசைக்கருவி எப்பொழுது, எப்படி, எவ்வளவு நேரம் இசைக்க வேண்டும் என்பதை, இசைக்குறிப்பேட்டில் இளையராசா எழுதித் தந்ததாக, இந்நிகழ்ச்சிக்கு பொருளதவி அளித்த மெர்குரி நிறுவனத்தார் கூறினர்.
# மைகார் மாவட்டம்

**மைகார் மாவட்டம்** (*Maihar district)* இந்தியாவின் மத்தியப் பிரதேசம் மாநிலத்தின் 55 மாவட்டங்களில் ஒன்றாகும். இதன் நிர்வாகத் தலைமையிடம் மைகார் நகரம் ஆகும். சத்னா மாவட்டத்தின் மைகார், அமர்பதான், ராம்நகர் ஆகிய 3 வருவாய் வட்டங்களைக் கொண்டு இப்புதிய மாவட்டம் 5 அக்டோபர் 2023 அன்று நிறுவப்பட்டது. இம்மாவட்ட சிமெண்டு ஆலைகளுக்கும், சாரதா மலைக்கோயிலுக்கும் பிரபலமானது. 2011ஆம் கணக்கெடுப்பின்படி, இம்மாவட்ட மக்கள் தொகை 8, 56,028 ஆகும். இம்மாவட்டத்தில் இந்தி மொழி மற்றும் பாகேலி மொழிகள் பேசப்படுகிறது.
# மைகார் மாவட்டம்

## வரலாறு

பிரித்தானிய இந்தியாவின் ஆட்சியில் மைகார் மாவட்டப் பகுதிகள் மைகார் சமஸ்தானத்தில் இருந்தது.
# மைகார் மாவட்டம்

## மாவட்ட நிர்வாகம்

தமசா ஆறு பாயும் இம்மாவட்டம் 2722.79 சதுர கிலோ மீட்டர் பரப்பளவு கொண்டது. இம்மாவட்டம் மைகார், அமர்பதான், ராம்நகர் என மூன்று வருவாய் வட்டங்களையும், 713 கிராமங்களையும், மைகார் எனும் நகராட்சியும், அமர்பதான் மற்றும் இராம்நகர் எனும் இரண்டு பேரூராட்சிகளையும் கொண்டது.
# மைகார் மாவட்டம்

## பொருளாதாரம்

இம்மாவட்டத்தில் கோதுமை, பருப்பு வகைகள், தக்காளி மற்றும் பாகற்காய் அதிகம் பயிரிடப்படுகிறது. இம்மாவட்டத்தில் மூன்று பெரிய சிமெண்ட் ஆலைகள் கொண்டுள்ளது.
# மைகார் மாவட்டம்

## அரசியல்

இம்மாவட்டம் சத்னா மக்களவைத் தொகுதிக்கும் மற்றும் மைஹர் (சட்டமன்றத் தொகுதி) & அமர்பட்டினம் (சட்டமன்றத் தொகுதி)க்கும் உட்பட்டது.
# மைகார் மாவட்டம்

## போக்குவரத்து

மைகார் தொடருந்து நிலையம் நாட்டின் பிற பகுதிகளுடன் இணைக்கிறது.
# மைகார் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# பாலி கோயில்

**பாலி கோயில்** அல்லது **புரா** (ஆங்கிலம்: *Balinese temple*; *Pura*; பாலியம்: *ᬧᬸᬭ ; Pura punika genah suci*) என்பது இந்தோனேசியா, பாலி தீவில், இந்து சமயத்துடன் தொடர்புடைய பாலி பாணியிலான கோயில் ஆகும். இந்தோனேசியாவில் பாலிய இந்து மதத்தைப் பின்பற்றுபவர்களுக்கு வழிபாட்டுத் தலமாக பாலி கோயில்கள் செயல்படுகின்றன.  
பாலி கட்டிடக்கலையில் காணப்படும் விதிகள், பாணி, வழிகாட்டுதல் மற்றும் சடங்குகளைப் பின்பற்றி பாலி கோயில்கள் (புரா) கட்டப்படுகின்றன. பெரும்பாலான இந்து கோயில்கள் பாலி தீவில் காணப்படுகின்றன. அங்கு இந்து சமயம் முதன்மைச் சமயமாக உள்ளது.  
இருப்பினும், இந்தோனேசியாவின் பிற பகுதிகளிலும் பல பாலிய கோயில்கள் உள்ளன. அப்படிப்பட்ட பகுதிகளில் கணிசமான அளவிற்கு பாலி மக்கள் வசிக்கின்றனர்.  
பெசாகி தாய்க் கோயில், பாலியில் மிக முக்கியமான, மிகப்பெரிய மற்றும் புனிதமான கோயிலாக அறியப்படுகிறது. பாலியில் கட்டப்பட்டுள்ள பல கோயில்கள், ஆயிரம் தீவு கோயில்கள் *(Thousand Puras)* என்று அழைக்கப்படுகின்றன.
போன்ற மேரு கோபுரத்தின் சன்னதி]]
# பாலி கோயில்

## சொற்பிறப்பியல்

**புரா** *(Pura)* எனும் சொல் சமசுகிருதச் சொல்லான (-புர், -புரி, -புரா, -புரம், -போர்) (சமசுகிருதம்: *(-pur, -puri, -pura, -puram, -pore)* எனும் சொல்லில் இருந்து உருவானது; இதன் பொருள் "நகரம்," "சுவர் நகரம்," "கோபுர நகரம்," அல்லது "அரண்மனை" என்பதாகும். தென்கிழக்கு ஆசியாவின் இந்தியமயமாக்கல் மற்றும் இந்து சமயத்தின் பரவலுடன், குறிப்பாக இந்திய மண்டலத்தில் *(Indosphere)* இந்த சொல் ஏற்றுக் கொள்ளப்பட்டது.  
பாலி மொழியின் வளர்ச்சியின் போது, புரா என்ற சொல் சமயம் தொடர்பான கோயில் வளாகத்தைக் குறிக்கத் தொடங்கியது.  
**பூரி** *(Puri)* என்ற சொல் பாலி இராச்சியத்தின் அரசர்கள் மற்றும் பாலி அரசவழி பிரபுக்களின் வசிப்பிடமான அரண்மனையைக் குறிக்கத் தொடங்கியது. அந்தச் சொல் கிராட்டன் *(Kraton)* என்று அழைக்கப்படும் ஜாவானிய அரண்மனையைக் குறிக்கும் சொல்லைப் போன்றது.
# பாலி கோயில்

## தெய்வங்களின் தீவு

கோயில்]]
, குனோங் காவி கோயில்]]
தெய்வங்களின் தீவு *(The Island of the Gods)* என்று அழைக்கப்படும் பாலி தீவு 10,000-க்கும் மேற்பட்ட கோயில்களைக் கொண்டுள்ளது. பாலியில் உள்ள ஒவ்வொரு கிராமத்திலும் ஒரு கோயில் உள்ளது.  
பாலி மக்கள் தங்கள் கோயில்களை வழிபாட்டுத் தலங்களாகக் கருதுகின்றனர். முடிந்தவரை அவற்றை அழகாகவும்; நன்கு பராமரிக்கப்படுவதில் குறிப்பிடத்தக்க அளவிற்கு முயற்சிகளையும் மேற்கொள்கின்றனர். இத்தகைய தனித்துவங்களே, பாலிய சமூகத்தில் கோயில்களின் முக்கியத்துவத்தைப் பிரதிபலிக்கின்றன.  
- படைப்பின் தெய்வமான (பிரம்மா) தெய்வத்தைக் கௌரவிப்பதற்காக கட்டப்பட்ட புரா பூசே (Pura Puseh)
# பாலி கோயில்

## மூன்று மண்டலங்கள்

ஒரு பாலி கோயிலில் பாலி இந்து சமயத்தின் புனிதப் படிநிலையின்படி மூன்று மண்டலங்கள் அமைக்கப்பட்டு இருக்கும்:  
1. **நிசுதா மண்டலம்** *(Nista Mandala)* எனும் முதல் மண்டலம் *(Madya Mandala; Jaba Tengah):* இது ஒரு வெளிப்புற மண்டலம். இது கோயில் வளாகத்தை வெளிப்புற பகுதி; மற்றும் கோயிலின் நுழைவாயிலுடன் நேரடியாக இணைக்கிறது. இந்த மண்டலம் பொதுவாக ஒரு திறந்தவெளி அல்லது சமய நடன நிகழ்ச்சிகளுக்குப் பயன்படுத்தக்கூடிய ஒரு தோட்டத்தின் வடிவத்தைக் கொண்டிருக்கும்; அல்லது சமய விழாக்களின் போது கூடுதல் இடமாகப் பயன்படுத்தப்படலாம்.
- **கூரை கோபுர வாயில்**: பாதுராக்சா அல்லது கோரி அகோங் *(Paduraksa; Kori Agung)*  
இரண்டு வகையான வாயில்களும் பாலி கட்டிடக்கலை வடிவமைப்பில் குறிப்பிட்ட பாத்திரங்களைக் கொண்டுள்ளன.  
சாண்டி பெந்தார் என்பது நிசுதா மண்டலத்தில் பயன்படுத்தப்படும் வாயில் ஆகும். கோரி அகோங் என்பது மத்திய மண்டலம் மற்றும் உத்தம மண்டலம் உள் சேர்மங்களுக்கு இடையேயான வாயிலாகப் பயன்படுத்தப்படுகிறது.  
வாயில் வகைகளுக்கான விதிகள்; அரண்மனை, பிரபுக்கள் மற்றும் மன்னர்களின் குடியிருப்புகள் போன்ற மதச்சார்பற்ற சேர்மங்களுக்கும் செல்லுபடியாகும்.
# பாலி கோயில்

## ஒன்பது திசை கோயில்கள்

பாலியின் ஒன்பது திசை கோயில்கள் (புரா காயாங்கான் ஜகத்) (Pura Kahyangan Jagat); அல்லது புரா காயாங்கான் பத்ம புவானா (Pura Kahyangan Padma Bhuwana)) எட்டு முக்கிய திசைகளைக் குறிக்கின்றன. அவை பாலி தீவின் ஒன்பது புனிதமான வழிபாட்டுத் தலங்கள் ஆகும். உத்தி சார் இடங்களில் கட்டப்பட்ட அந்தக் கோயில்கள், பாலி தீவையும் அதன் மக்களையும் தீய சக்திகளிடமிருந்து பாதுகாக்கும் நோக்கம் கொண்டவையாகக் கருதப்படுகின்றன. அவை:  
- பெசாகி கோயில், பாலி (காராங்கசெம் பிராந்தியம்)
- லெம்புயாங் லுகூர் கோயில் (காராங்கசெம் பிராந்தியம்)
- அந்தகாசா பெரிய கோயில் (குலுங்குங் பிராந்தியம்) for the south direction. for the south-west direction. for the north-west direction; for the north direction.  
- புல்கி கோயில் (புலெலெங் பிராந்தியம்);
- கெடே பெரஞ்சாக் கோயில்;
- ரம்புட் சிவி கோயில்;
- தானா லோட் (தபனான் பிராந்தியம்);
- உலுவாத்து கோவில்;
- மாஸ் சுக்கா கோயில்;
- சகேனான் கோயில் (சனூர்);
# சீமா சிசுதி

**சீமா சிசுதி** (*Seema Chishti*) என்பவர் இந்தியாவின் தில்லியைச் சேர்ந்த ஒரு பத்திரிகையாளரும் எழுத்தாளரும் ஆவார். இவர் தற்போது எண்ணிமச் செய்தி வலைவாசலான *தி வயரின்* ஆசிரியர்களில் ஒருவராக உள்ளார். இவர் பிபிசியின் இந்தி, தில்லி பிரிவின் தலைவராகவும், இந்திய நாளிதழான *தி நியூ இந்தியன் எக்ஸ்பிரஸில்* துணை ஆசிரியராகவும் இருந்தார். இவர் *"சுமித்ரா அண்ட் அனீஸ்: டேல்ஸ் அண்ட் ரெசிபிஸ் ஃப்ரம் எ கிச்டி ஃபேமிலி"* என்ற புத்தகத்தையும் வெளியிட்டுள்ளார். மேலும் *"நோட் பை நோட்: தி இந்தியா ஸ்டோரி (1947–2017)"* என்ற புத்தகத்தையும் இணைந்து எழுதியுள்ளார்.
# சீமா சிசுதி

## ஆரம்பகால வாழ்க்கை மற்றும் கல்வி

சீமா, அனீசு சிசுதி மற்றும் சுமித்ரா சிசுதி ஆகியோரின் மகள் ஆவார்.  
சிசுதி தில்லி தூய இசுடீபன் கல்லூரியில் இளங்கலைப் பட்டமும், ஜவகர்லால் நேரு பல்கலைக்கழகத்தில் பொருளாதாரத்தில் முதுகலைப் பட்டமும் பெற்றுள்ளார்.  
சிசுதி, அரசியல்வாதியும், இந்தியப் பொதுவுடமை கட்சியின் முன்னாள் பொதுச் செயலாளரும், நாடாளுமன்ற உறுப்பினருமான சீதாராம் யெச்சூரியை மணந்தார்.
# சீமா சிசுதி

## புத்தகங்கள்

- *சுமித்ரா மற்றும் அனீஸ்: கிச்சடி குடும்பத்தின் கதைகள் மற்றும் சமையல் குறிப்புகள்*
- *நோட் பை நோட்: தி இந்தியா ஸ்டோரி (1947–2017)*
# அனுப்பிரித்தா தாசு

**அனுப்பிரித்தா தாசு** (*Anupreeta Das*) என்பவர் இந்திய-அமெரிக்கப் பத்திரிகையாளரும் எழுத்தாளரும் ஆவார். இவர் புது தில்லியைத் தளமாகக் கொண்ட *தி நியூயார்க் டைம்ஸ்* பத்திரிக்கையின் தெற்காசிய நிருபராகப் பணிபுரிகிறார். இவர் முன்பு நியூயார்க்கைத் தளமாகக் கொண்ட *தி டைம்ஸின்* நிதி ஆசிரியராக இருந்தார். இதற்கு முன்பு, இவர் *தி வால் ஸ்ட்ரீட் ஜர்னலில்* துணை வணிக ஆசிரியராகவும் நிருபராகவும் பணியாற்றினார்.
# அனுப்பிரித்தா தாசு

## கல்வி

தாசு பாஸ்டன் பல்கலைக்கழகத்தில் இதழியலில் முதுகலைப் பட்டமும், இலண்டன் பொருளியல் பள்ளியில் சர்வதேச உறவுகளில் முதுகலைப் பட்டமும் பெற்றுள்ளார்.
# அனுப்பிரித்தா தாசு

## தொழில்

*ராய்ட்டர்ஸில்* சேருவதற்கு முன்பு அவர் *கிறிஸ்டியன் சயின்ஸ் மானிட்டர்* மற்றும் *தி பாஸ்டன் குளோப்* ஆகியவற்றில் ஓர் எழுத்தாளராக இருந்தார். *ஜர்னலில்*, இவர் "மிகவும் செல்வந்தர்களின் தனியார் முதலீட்டு நிறுவனங்கள்" குடும்ப அலுவலகங்கள் பற்றிய கட்டுரைகளை இணைந்து எழுதியுள்ளார். இவர் 2020 இல் *தி நியூயார்க் டைம்ஸில்* நிதி ஆசிரியராக சேர்ந்தார். 2024ஆம் ஆண்டில், முகேடு அம்பானியின் இளைய மகன் அனந்த் அம்பானியின் திருமணம் பற்றி இவர் எழுதியுள்ளார். தாசு *பில்லியனர், நெர்டு, சேவியர், கிங்: பில் கேட்ஸ் அண்ட் ஹிஸ் குவெஸ்ட் டு ஷேப் அவர் வேர்ல்ட்* என்ற புத்தகத்தின் ஆசிரியர் ஆவார். பெலிக்ஸ் சால்மன் *தி வாசிங்டன் போஸ்டுக்காக* புத்தகத்தை மதிப்பாய்வு செய்தார். சார்லி இங்கிலீஷ் *தி கார்டியன் பத்திரிகைக்காக* புத்தகத்தை மதிப்பாய்வு செய்தார். *தி எகனாமிஸ்ட்* புத்தகத்தை மதிப்பாய்வு செய்துள்ளார். இந்தப் புத்தகம் நீண்ட காலமாக தி பைனான்சியல் டைம்ஸ் மற்றும் ஷ்ரோடர்ஸ் பெஸ்ட் இன் பிசினசு 2024 விருதுக்குப் பட்டியலிடப்பட்டது.
# அனுப்பிரித்தா தாசு

## தனிப்பட்ட வாழ்க்கை

தாசு கிளிமஞ்சாரோ மலை<nowiki/>யின் மீது ஏறியுள்ளார்.
# இரகூகோ

**இரகூகோ** (*Rakugo*) (உதிரும் வார்த்தைகள்) என்பது யப்பானின் கதை சொல்லும் ஒரு கலைவடிவமாகும். இது பாரம்பரியமாக *யோஸ்* திரையரங்குகளில் நிகழ்த்தப்படுகிறது. மேடையில் ஒரு கதை சொல்லி அமர்ந்திருக்க அவருக்குப் பின்னால் ஒரு திரைசீலை தொங்கவிடப்பட்டிருக்கும். கதை சொல்லியின் தனது கையில் ஒரு விசிறியினை வைத்திருப்பார். உட்கார்ந்த இடத்தைவிட்டு எழுந்து கொள்ளாமல் இரகூகோ கலைஞர் நகைச்சுவையான (அல்லது சில நேரங்களில் உணர்ச்சிபூர்வமான கதைகள்) கதை ஒன்றினைச் சித்தரிப்பார். கதையில் வரும் அனைத்து கதாபாத்திரத்திற்கும் அவரே குரலினை மாற்றிமாற்றிப் பேசி கதை சொல்லிக்கொண்டே போவார்.
# இரகூகோ

## விளக்கம்

கதை சொல்லி மேடையின் நடுவில் அமர்ந்திருப்பார். தனது உடலசைவினைக் கொண்டு கதை கேட்பவர்களுக்கு மகிழ்ச்சியை உண்டாக்குவதே அவரது நோக்கமாக இருக்கும். தனிநடிப்பு எப்போதும் ஒரு கதையின் இறுதியானவையும் மிக முக்கியமானவையுமான *ஓச்சி* அல்லது *சேஜ்* என்று அழைக்கப்படும் சொற்களால் முடிவடைகிறது. இந்த வார்த்தை விளையாட்டின் திடீர் குறுக்கீட்டைக் கொண்டுள்ளது. இவ்வாறுபன்னிரண்டு வகையான ஓச்சிகள் குறியிடப்பட்டு அங்கீகரிக்கப்பட்டுள்ளன. மேலும் சிக்கலான மாறுபாடுகள் காலப்போக்கில் மிகவும் அடிப்படை வடிவங்களிலிருந்து உருவாகின்றன.  
ஆரம்பகாலத்தில் இருந்த இரகூகோ தற்போது பல்வேறு பாணிகளில் வளர்ந்துள்ளது. இதில் சபிபனாசி (நாடக வடிவம்), ஓங்க்யோகுபனாசி (பாட்டுகள், இசை வடிவம்), கைதான்பனாசி (ஆவி கதைகள்) நிஞ்சோபனாசி (உணர்ச்சிபூர்வமாக கதை சொல்லுதல்) ஆகியன அடங்கும். இந்த வடிவங்கள் பலவற்றில், அசல் இரகூகோவிற்கு அவசியமான ஓச்சி இல்லை.  
நியூயார்க்கின் பாருச் கல்லூரியின் நவீன மொழிகள் மற்றும் ஒப்பீட்டு இலக்கியத் துறையின் உதவிப் பேராசிரியரான நோரிகோ வதனாபே, இகூகோவை "அனைத்து பாத்திரங்களிலும் ஒரே நபர் நடிக்கும் ஒரு சூழ்நிலை நகைச்சுவை" என்று விவரித்துள்ளார்.
# இரகூகோ

## வரலாறு

யப்பானிய இலக்கிய வகையான செட்சுவா இரகூகோவின் முன்னோடிகளில் ஒன்றாக கருதப்படுகிறது. இது புராணங்கள், புனைவுகள், நாட்டுப்புறக் கதைகள் மற்றும் நிகழ்வுகளைக் கொண்டுள்ளது. சேட்சுவாவில், முழு நீளக் கதைகள் கூறப்படுகிறது.  
*கொன்ஜாகு மோனோகாதரிசு* மற்றும் *உஜி சுய் மோனோகாதரி* ஆகியவை ஹையன் காலகட்டம் (794–1185) முதல் காமகுரா காலம் (1185–1333) வரை தொகுக்கப்பட்ட சேட்சுவா தொகுப்புகள் ஆகும். அவற்றில் பல வேடிக்கையான கதைகளும இருந்தன. மேலும் சப்பானில் பௌத்தத் துறவிகள் அவற்றை மேற்கோள் காட்டி பௌத்த மதத்தைப் பரப்பினர். மகுரா நோ சோசி என்ற புத்தகத்தில், துறவிகள் தங்கள் அழகான குரல்கள் மற்றும் கதை சொல்லும் கலைகளுக்கு நற்பெயரைப் பெற்றதாக விவரிக்கப்பட்டுள்ளது.  
நவீன இரகுகோவின் வருகைக்கு முன்பு *கோபனாசி* வகை இருந்தன. இது 17 மற்றும் 19 ஆம் நூற்றாண்டுகளுக்கு இடையில் பிரபலமாக இருந்தது. இவை சிறிய பொது இடங்களில் அல்லது தெருக்களில் இயற்றப்பட்டு, துண்டு பிரசுரங்களாக அச்சிடப்பட்டு விற்கப்பட்டன. கோபனாசியின் தோற்றம் *கினோ வா கியோ நோ மோனோகாடாரி* (நேற்று இன்று சொல்லப்பட்ட கதைகள், சுமார் 1620) என்ற தொப்பில் காணப்படுகிறது. இது நடுத்தர வர்க்கத்தை விவரிக்கும் சுமார் 230 கதைகள் அடங்கிய ஒரு அறியப்படாத எழுத்தாளரின் படைப்பாகும்.
# இரகூகோ

## இதனையும் காண்க

- மன்சாய்
- மேடைச் சிரிப்புரை
# கீதாஞ்சலி அய்யர்

**கீதாஞ்சலி அய்யர்** (*Gitanjali Aiyar*) 29 சனவரி 19477 சூன் 2023) தூர்தர்ஷனில் இந்தியாவின் பெண் செய்தி தொகுப்பாளராக இருந்தவர் ஆவார். தனது 76ஆவது அகவையில் புது தில்லியில் காலை நடைப்பயிற்சிக்குப் பிறகு மூளையில் ஏற்பட்ட இரத்தக்கசிவு காரணமாக இவர் சரிந்து விழுந்து இறந்தார். இவர் பார்கின்சன் நோயால் பாதிக்கப்பட்டிருந்தார்.
# கீதாஞ்சலி அய்யர்

## ஆரம்பகால வாழ்க்கை மற்றும் கல்வி

அய்யர் கொல்கத்தாவில் உள்ள லோரெட்டோ கல்லூரியில் பயின்றார். இவர் தேசிய நாடகப் பள்ளியில் பட்டயப்படிப்பினைப் படித்தார். இவர் பல விளம்பரங்களில் நடித்துள்ளார். மேலும் 1980களின் நடுப்பகுதியில் தூர்தர்சனில் பிரபலமான தொலைக்காட்சித் தொடரான கந்தானிலும் நடித்தார். இவருடைய கணவர் சுவாமிநாதன் ஐயர். பத்திரிகையாளர் பல்லவி அய்யர் என்ற மகனும் உள்ளனர்.
# கீதாஞ்சலி அய்யர்

## தொழில்

ஐயர் தனது பட்டப்படிப்புக்குப் பிறகு அகில இந்திய வானொலியிலும், பின்னர் 1976-இல் தூர்தர்ஷனிலும் பணியாற்றியுள்ளார். இவர் நீதி இரவீந்திரன், சம்மி நரங் மற்றும் ரினி சைமன் ஆகியோரின் சமகாலத்தவர். வெள்ளிக்கிழமை இரவுகளில் அகில இந்திய வானொலியில் ஆங்கிலப் பாடல்களுக்கான கோரிக்கையைப் பெற்று, 'எ டேட் வித் யூ' என்ற பிரபலமான நிகழ்ச்சியை இவர் தொகுத்து வழங்கினார். தூர்தர்சனை விட்டு வெளியேறிய பிறகு, இவர் இலாப நோக்கற்ற உலக வனவிலங்கு நிதியமான இயற்கையில் சேருவதற்கு முன்பு, இந்தியத் தொழில்துறை கூட்டமைப்பின் (சிஐஐ) பெருநிறுவனத் தகவல் தொடர்புத் துறையில் பணியாற்றினார்.
# கீதாஞ்சலி அய்யர்

## விருதுகள்

அய்யர் சிறந்த தொகுப்பாளர் விருதை நான்கு முறை வென்றார். 1989-ஆம் ஆண்டு சிறந்த பெண்மணிக்கான இந்திரா காந்தி பிரியதர்ஷினி விருதையும் வென்றார்.
# வித்யா பால்

**வித்யா பால்** (Vidya Bal)(12 சனவரி 1937 - 30 சனவரி 2020) இந்தியாவின் மகாராட்டிராவைச் சேர்ந்த ஒரு மராத்தி பெண்ணிய எழுத்தாளர்/பதிப்பாளர் ஆவார். இந்தியாவில் ஆண்களுடன் ஒப்பிடும்போது பெண்களின் சமூக தகுதியினைச் சமன்படுத்துவதில் இவர் ஒரு சமூக ஆர்வலராக இருந்தார்.
# வித்யா பால்

## வாழ்க்கை வரலாறு

வித்யா 1964-ஆம் ஆண்டு மாதாந்திர *ஸ்ட்ரீ* (स्त्री) இதழின் தலையங்கப் பணியில் சேர்ந்தார். பின்னர் 1983 முதல் 1986 வரை இதன் முழுநேர ஆசிரியராகப் பணியாற்றினார். *ஸ்ட்ரீயின்* ஆசிரியர் பதவியிலிருந்து விலகிய பிறகு, இவர் 1989-இல் *மிலூன் சர்யாஜனி* (மிலூன் சர்யஜனி) என்ற மாத இதழை நிறுவினார். http://www.miloonsaryajani.in/ என்ற வலைப்பக்கத்தில் *மிலூன் சர்யஜனியை* நிறுவுவதில் இவரது நோக்கங்களை விவரிக்கும் இவருடைய தலையங்கம் உள்ளது. *கம்லகியின்* வாழ்க்கை வரலாறும், *வல்வந்தில் வாட்* நாவலும் பிரபலமானவை.  
பெண்கள் பல்வேறு வழிபாட்டுத் தலங்களுக்குள் நுழைய உரிமை பெறுவதற்காக வித்யா பால் மகாராட்டிர உயர் நீதிமன்றத்தில் சட்டப் போராட்டம் நடத்தினார். 1899-ஆம் ஆண்டு ஏப்ரல் 1 ஆம் தேதி உயர் நீதிமன்றம் இவரது பெட்டிபாவுக்கு ஆதரவாகத் தீர்ப்பளித்தது.
# வித்யா பால்

## இலக்கியப் படைப்புகள்

- *சன்வாட்* (சந்வாத்)
- *கதா கௌரிச்சி* (कथा गौरीची)
- *துமச்யா மஜ்யசதி*
- *அபராஜிதாஞ்சே நிஹ்ஸ்வாஸ்* (अपराजितांचे नि:श्वास)
- *ஷோத் ஸ்வதாஹாச்சா* (शोध स्वत:चा)
- *கமலாகி* (कमलाकी) (வாழ்க்கை வரலாறு)
# இரா திரிவேதி

**இரா திரிவேதி** (*Ira Trivedi*) இந்தியாவில் உத்தரப் பிரதேசத்தைச் சேர்ந்த ஒரு எழுத்தாளரும், கட்டுரையாளரும் மற்றும் யோகா ஆசிரியரும் ஆவார். தனது படைப்புகளில் இந்தியாவில் பெண்கள் மற்றும் பாலினம் தொடர்பான பிரச்சினைகள் குறித்து எழுதினார்.
# இரா திரிவேதி

## ஆரம்பகால வாழ்க்கை மற்றும் கல்வி

திரிவேதி, இந்தியாவின் உத்தரப் பிரதேசம் மாநிலம் லக்னோவில் பிறந்தார். இந்தி எழுத்தாளர் *கிராந்தி திரிவேதி* இவரது பாட்டியாவார்.  
திரிவேதி அமெரிக்காவில் வெல்லஸ்லி கல்லூரியில் மாணவியாக இருந்தபோது யோகா பயிற்சி செய்யத் தொடங்கினார். இவர் கொலம்பியா பல்கலைக்கழகத்தில் முதுகலை வணிக மேலாண்மை பட்டமும் பெற்றார்.  
மேலும், சென்னையின் சிவானந்தா யோகா வேதாந்த மையத்தில் ஆச்சார்யர் பயிற்சியையும் முடித்தார்.
# இரா திரிவேதி

## தொழில்

இவர் *மிஸ் இந்தியா* அழகுப் போட்டியில் பங்கு பெற்றுள்ளார். அந்த அனுபவத்தின் அடிப்படையில், முதல் புனைகதை நாவலினை தனது 19 ஆம் வயதில் எழுதினார். இதை டெக்கன் ஹெரால்டு தனது புத்தக மதிப்புரையில் "வைரங்களுக்குப் பின்னால் உள்ள தூசியையும், செயற்கையான நெகிழிப் புன்னகைகளுக்குப் பின்னால் உள்ள கண்ணீரையும், உண்மையில் அழகிப் போட்டிகளில் திரைக்குப் பின்னால் என்ன நடக்கிறது என்பதற்கான அழுக்கையும் வெளிப்படுத்தும் முதல் பொழுதுபோக்கு நூல்" என்று விவரித்தது.
# இரா திரிவேதி

## படைப்புக்கள்

இவரது படைப்புகளில், *இந்தியா இன் லவ்: மேரேஜ் அண்ட் செக்சுவாலிட்டி இன் தி 21ஸ்ட் செஞ்சுரி*, *வாட் வுட் யூ டூ டு சேவ் தி வேர்ல்ட்?*, *தி கிரேட் இந்தியன் லவ் ஸ்டோரி*, மற்றும் *தேர்ஸ் நோ லவ் ஆன் வால் ஸ்ட்ரீட்* ஆகியவை அடங்கும்.
# இரா திரிவேதி

## தனிப்பட்ட வாழ்க்கை

2023 ஆம் ஆண்டு சூன் 11 அன்று, திரிவேதி மும்பையில் திரைப்படத் தயாரிப்பாளர் *மது மந்தினா* என்பவரை மணந்தார். இதில் நெருங்கிய குடும்பத்தினர் மற்றும் நண்பர்கள் மட்டும் கலந்து கொண்டனர்.
# இரா திரிவேதி

## விருதுகள் மற்றும் சிறப்பு

2015 ஆம் ஆண்டில், திரிவேதி சுறுசுறுப்பு மற்றும் புதுமைக்கான தேவி விருதை வென்றார். அதே ஆண்டு, இந்தியாவில் மணமகள் கடத்தல் தொடர்பான சிறந்த புலனாய்வு கட்டுரைக்கான ஐக்கிய இராச்சியம் ஊடக விருதைப் பெற்றார்.  
2017 ஆம் ஆண்டில், திரிவேதி பிபிசியின் உலகின் 100 செல்வாக்கு மிக்க பெண்களில் ஒருவராகத் தேர்ந்தெடுக்கப்பட்டார்.
# சுவேதா தனேஜா

**சுவேதா தனேஜா** (*Shweta Taneja*) ஓர் இந்திய எழுத்தாளர், பத்திரிகையாளர் மற்றும் நாவலாசிரியர் ஆவார். இவர் நாவல்கள், சிறுகதை, கிராஃபிக் நாவல்கள், புனைகதை அல்லாதவைகள், காமிக் புத்தகங்களை எழுதி வருகிறார் .
# சுவேதா தனேஜா

## பிறப்பு

சுவேதா தனேஜா இந்தியாவின் டெல்லியில் பிறந்து அங்கு வாழ்ந்து வருகிறார்.
# சுவேதா தனேஜா

## கல்வி

இவர் தில்லி பல்கலைக்கழகத்தின் சீமாட்டி சிறீ ராம் கல்லூரியில் ஆங்கில இலக்கியத்தில் முதுகலைப் பட்டமும், தேசிய உடையலங்கார தொழில்நுட்பக் கல்லூரியில் ஃபேஷன் கம்யூனிகேஷனில் முதுகலைப் பட்டமும் பெற்றார்.
# சுவேதா தனேஜா

## படைப்புகள்

### கற்பனை புனைகதைத் தொடர்கள்

தி ரக்தா குயின்: ஆன் அனந்த்யா தந்திரிஸ்ட் மிஸ்டரி, தி மத்ஸ்ய கர்ஸ்: ஆன் அனந்த்யா தந்திரிஸ்ட் மிஸ்டரி,  
கல்ட் ஆஃப் கேயாஸ்: ஆன் அனந்த்யா தந்திரிஸ்ட் மிஸ்டரி
# சுவேதா தனேஜா

## படைப்புகள்

### இளைஞர்கள் மற்றும் சிறுவர்களுக்கான புத்தகங்கள்

தி கோஸ்ட் ஹண்டர்ஸ் ஆஃப் குர்சியோங் ஹவ் டு ஸ்டீல் எ கோஸ்ட் @ மணிப்பால்.
# சுவேதா தனேஜா

## பத்திரிகையாளர் வாழ்க்கை

தனேஜாவின் பத்திரிகையாளர் வாழ்க்கை *ஃபெமினா* மற்றும் *மென்ஸ் ஹெல்த்* (இந்தியா பதிப்பின் உதவி ஆசிரியராக இருந்த) பத்திரிகைகளுடன் தொடங்கியது. அவர் மின்ட், டிஸ்கவர் இந்தியா, *ஸ்க்ரோல்* மற்றும் *தி ஹஃபிங்டன் போஸ்ட் (இந்தியா)*
உள்ளிட்ட பல அச்சு மற்றும் ஆன்லைன் வெளியீடுகளுக்கு தொடர்ந்து எழுதி வருகிறார்.